AIŠKINAMASIS RAŠTAS

Dėl Molėtų rajono savivaldybės tarybos 2018 m. spalio 25 d. sprendimo Nr. B1-261 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Lietuvos Respublikos švietimo, mokslo ir sporto ministras 2019 m. lapkričio 18 d. įsakymu Nr. V-1316 „Dėl švietimo ir mokslo ministro 2018 m. rugsėjo 12 d. įsakymo Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“ pakeitė Neformaliojo vaikų švietimo lėšų skyrimo ir panaudojimo tvarkos aprašą (toliau Tvarkos aprašas). Sprendimo projekte siūlomi pakeitimai padaryti vadovaujantis Tvarkos aprašo pakeitimais.

Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo 2 punkte įrašoma, kad NVŠ lėšos skiriamos NVŠ plėtotei, siekiant didinti neformaliojo vaikų švietimo prieinamumą. 9 punkte nurodoma, kad jeigu NVŠ lėšų bus gauta mažiau, negu reiks norint visiems mokiniams, dalyvaujantiems NVŠ programose, skirti po 15 eurų mėnesiui, tai finansuojant programas prioritetas bus taikomas STEAM krypties NVŠ programoms, skatinančioms gamtos mokslų, technologijų, inžinerijos ir matematikos tyrimų ir eksperimentines veiklas, ir toms programų kryptims, kurių nevykdo švietimo teikėjai, veikiantys Savivaldybėje.

**2. Šiuo metu esantis teisinis reglamentavimas**

Lietuvos Respublikos švietimo, mokslo ir sporto ministro 2019 m. lapkričio 18 d. įsakymas Nr. V-1316 „Dėl Švietimo ir mokslo ministro 2018 m. rugsėjo 12 d. įsakymo Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Bus vykdomi teisė aktų reikalavimai.

Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nereikia.

**6.Vykdytojai, įvykdymo terminai**

Neformaliojo vaikų švietimo vykdytojai, Molėtų rajono savivaldybės administracija.